CELEX: 62013CN0587
Language: sl
Date: 2013-11-20 00:00:00
Title: Zadeva C-587/13 P: Pritožba, ki jo je Banco Bilbao Vizcaya Argentaria, S.A. vložila 20. novembra 2013 zoper sklep Splošnega sodišča (osmi senat) z dne 9. septembra 2013 v zadevi T-429/11, Banco Bilbao Vizcaya Argentaria proti Komisiji

18.1.2014   
            
            
               SL
            
            
               Uradni list Evropske unije
            
            
               C 15/12
            
         Pritožba, ki jo je Banco Bilbao Vizcaya Argentaria, S.A. vložila 20. novembra 2013 zoper sklep Splošnega sodišča (osmi senat) z dne 9. septembra 2013 v zadevi T-429/11, Banco Bilbao Vizcaya Argentaria proti Komisiji
   (Zadeva C-587/13 P)
   2014/C 15/17
   Jezik postopka: španščina
   
      Stranki
   
   
      Pritožnica: Banco Bilbao Vizcaya Argentaria, S.A. (zastopniki: J. Ruiz Calzado, M. Núñez Müller in J. Domínguez Pérez, odvetniki)
   
      Druga stranka v postopku: Evropska komisija
   
      Predlog
   
   
               —
            
            
               Izpodbijani sklep naj se razveljavi
            
         
               —
            
            
               Ugotovi naj se dopustnost ničnostne tožbe v zadevi T-429/11, zadeva pa naj se vrne Splošnemu sodišču v meritorno presojo
            
         
               —
            
            
               Komisiji naj se naloži plačilo vseh stroškov postopkov, ki se nanašajo na dopustnost, pred obema instancama
            
         
      Pritožbeni razlogi in bistvene trditve
   
   
               1.
            
            
               Splošno sodišče je kršilo pravo Unije pri razlagi sodne prakse glede pojma dejanskega upravičenca za namene presoje dopustnosti tožb zoper odločbe s katerimi je shema pomoči razglašena za nezakonito in nezdružljivo. Konkretno,
               
                           —
                        
                        
                           Splošno sodišče je napačno razlagalo sodno prakso glede pojma dejanskega upravičenca in izkrivilo dejstva s tem, da ga je uporabilo za transakcije, ki jih je pritožnica izvajala po 21. decembru 2007;
                        
                     
                           —
                        
                        
                           Splošno sodišče je napačno uporabilo pravo tudi pri svoji razlagi pojma dejanskega upravičenca iz sodne prakse glede transakcij pred 21. decembrom 2007.
                        
                     
         
               2.
            
            
               Splošno sodišče je napačno uporabilo pravo pri razlagi člena 263, četrti odstavek, in fine, PDEU. Splošno sodišče je napačno uporabilo pravo s trditvijo, da odločbe na področju shem državnih pomoči, kot je izpodbijana, potrebujejo izvedbene ukrepe v smislu nove določbe Pogodbe.
            
         
               3.
            
            
               Splošno sodišče je napačno uporabilo pravo s tem da je sprejelo odločitev, ki je v nasprotju s pravico do učinkovitega sodnega varstva. V izpodbijanem sklepu je sprejeta zgolj teoretična koncepcija te pravice, ki pritožnici preprečuje, da bi pod običajnimi pogoji in ne da bi morala kršiti pravo, imela dostop do postopka predhodnega odločanja zaradi izpodbijanja sporne odločbe.